ועדת הכנסת, כנסת 25, פרוטוקול מספר 40, 2023-05-08 00:00

אופיר כץ: צוהריים טובים לכולם, אני רואה שיש פה מוזמנים מכל הוועדות שיש על חוק ההסדרים, הוועדה תוססת

אופיר כץ:  נתחיל עם סעיף 1 לסדר היום, פניית יושב ראש הכלכלה בדבר טענת נושא חדש: פרק ד' (גז טבעי) למעט סעיף 17(1) (בעניין הארכת תוקף רישיון נתג"ז), מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנת התקציב 2023 ו-2024), התשפ"ג–2023

אופיר כץ:      דוד, אתה רוצה להציג את הנושא החדש שלך או שאתה - - - רשום לי יושב-ראש ועדת הכלכלה

דוד ביטן: לא, אנחנו ויתרנו

שלום דנינו: אופיר - - -     

אופיר כץ: רגע, אתה על פרק ד' גם? על שניהם

שלום דנינו: אופיר, למרות שהעליתי את הנושא החדש בוועדת הכלכלה, אני מוותר על זה

אופיר כץ: תודה

זאב אלקין: נשארתי לבד בלי דנינו, מה זה? הפקרת אותי ככה?     

אופיר כץ: תן לו שהוא יוריד, אבל הטענה זה שלו

אופיר כץ:  מה, אתה טוען במקומו עכשיו? לא הבנתי, אתה לוקח בעלות על חברי הוועדה אצלך? טוב, אני אקריא את 2

אופיר כץ:  אלקין, אתה על 1 ו-2?     

זאב אלקין: אני על שניהם, היה לי שותף שברח לי בזה הרגע

אופיר כץ: בבקשה, תנמק

זאב אלקין: באיזה אנחנו עכשיו, גז טבעי?     

אופיר כץ: 1, כן

זאב אלקין: גז טבעי, טוב

זאב אלקין:  אפשר?     

אופיר כץ: בבקשה, זאב

זאב אלקין: טענת נושא חדש מתייחסת לתהליך שנעשה בנוסח החוק, שלמעשה הכניס לתוכו מנגנון מסוים

זאב אלקין:  היו בנוסח החוק סעיפים שכרגע, בנוסח החדש, מרוכזים בתוספת הראשונה ובתוספת השנייה

זאב אלקין:  הם היו מלכתחילה בעיקר נוסח החוק, כאשר כל שינוי בהם דרש כמובן תיקון חקיקה ראשי

זאב אלקין:  השינוי שנעשה בוועדה - - - בשביל מה העבירו אותם לתוספת נפרדת לתוספת ראשונה ותוספת שנייה? למעשה הכניסו מנגנון חדש שלא היה בקריאה הראשונה, שאם רוצים לשנות את הפרמטרים האלה שקבועים בשתי התוספות האלה, לא צריך שינוי חקיקה ראשי אלא בנו פה מנגנון, בתוך החוק, של הסכמות מסוימות בין שני השרים שיכולים למעשה להכניס שינויים לתוספות כסוג של חקיקה משנית ולא במסלול של החקיקה הראשית

זאב אלקין:       זה למעשה משנה את כל הקיבוע שיש לחוק, כי בקריאה הראשונה הפרמטרים האלה היו אמורים להיקבע בחקיקה הראשית שכל שינוי בהם דרש את כל התהליך של אישור הכנסת

זאב אלקין:  פה למעשה, בסידור החדש הזה שהממשלה עשתה בהסכמה עם הוועדה, נפתח פתח להכניס שינויים בחוק בכביש שעוקף את הכביש של החקיקה הראשית בכנסת, בהסכמה בין השרים כדי לקצר דרמטית את ההליכים

זאב אלקין:  כמובן שזה משנה מאוד את הסטטוס שמיוצר פה

זאב אלקין:  המנגנון הזה היה חסר בקריאה הראשונה ולכן טענתי נושא חדש על שתי התוספות האלה ומה שנעשה סביבן

מתן כהנא: זה גם משהו עם השלכות מרחיקות לכת על כל מערך היחסים בין החקיקה הראשית לחקיקה המשנית, תקנות וכו'

דוד ביטן: זו לא חקיקה משנית, זו תוספת

אופיר כץ: תודה

אופיר כץ:  בבקשה ארבל, רוצה להתייחס?     

ארבל אסטרחן: טל פוקס, היועצת המשפטית בוועדת הכלכלה

אופיר כץ: טל, בבקשה

טל פוקס: בשני משפטים, בכלל במה דנה הצעת החוק

טל פוקס:  בפרק ד של חוק ההסדרים שנושאו גז טבעי, אנחנו בעצם שני הנושאים המרכזיים שלו הראשון הוא הוספת הליך מהיר לאישור הקמת מתקן גז

זאב אלקין: אני רק  מציע יותר לאט, כי חבר הכנסת סוכות לא היה בדיון והוא צריך להבין לעומק את הסוגיה

דוד ביטן: הוא מבין, הוא מבין

אופיר כץ: אני מבקש לא להפריע

אופיר כץ:  בבקשה, טל

דוד ביטן: מי שלמד גמרא מבין צ'יק צ'אק

אופיר כץ: תגיד, אין לך עבודה אתה?     

דוד ביטן: יש לי

אופיר כץ: מה, אתה מאריך את הדיון עכשיו? בבקשה, טל

דוד ביטן: מגן על סוכות, מה אתה רוצה?     

אופיר כץ: סוכות צריך שיגנו עליו?     

טל פוקס: התיקון המשמעותי הראשון הוא בעצם הוספת הליך מהיר לאישור של הקמת מתקן גז טבעי שנועד לחבר בין רשת חלוקה קיימת לבין צרכן

טל פוקס:  הליך שאמור להיות יעיל יותר לטובת חיבור מפעלים וגורמים אחרים לרשת החלוקה של הגז הטבעי

טל פוקס:  התיקון המשמעותי השני הוא הסמכת המועצה, כהגדרתה בחוק משק הגז הטבעי, לקבוע אמות מידה צרכניות גם למשווק לצרכן ביתי, גם במקרה שהוא לא מחויב ברישיון

טל פוקס:       הטענה של נושא חדש נטענה לגבי התיקון הראשון שנוגע להליך המהיר ובעצם, כפי שנאמר, חלק מההוראות שהיו בגוף החוק בהצעה מקורית עברו לתוספות, הראשונה והשנייה

טל פוקס:  אני אסביר, זו הייתה הצעה של הייעוץ המשפטי לעשות את החלוקה הזאת, בשתי התוספות מדובר בהוראות טכניות

טל פוקס:  התוספת הראשונה נוגעת בעצם למסמכים המקצועיים, לפירוט של המסמכים המקצועיים שיש ולמידע שנדרש להגיש במסגרת הגשת בקשה לאישור מתקן גז בהליך מהיר: תשריט, מסמכי נספח בינוי ותיאום תשתיות, מפרט וכדומה

טל פוקס:  עניינים מקצועיים בלבד וזה עבר לתוספת הראשונה

טל פוקס:  התוספת השנייה, אליה הופרדו בעצם הוראות שמפורטות לעניין ההודעות שצריך להעביר לבעלי מתקן תשתית ולבעלי מקרקעין, במסגרת ההליך הזה

טל פוקס:  גם שם מדובר בהוראות טכניות במהותן ולכן הן הועברו לתוספת

טל פוקס:      לעמדתנו לא מדובר בנושא חדש

אופיר כץ: תודה

אופיר כץ:  אם כן, מי בעד נושא חדש?     

זאב אלקין: רגע, רגע

אופיר כץ: דיברת, נימקת

זאב אלקין: התייעצות סיעתית, אולי אני צריך לשקול בתוך הסיעה שלי את דברי היועצת המשפטית

אופיר כץ: חמש דקות, 14:31 מצביעים

מתן כהנא: לא, ו-40 שניות

אופיר כץ: 14:32, בסדר?     

מתן כהנא: היית פה לארג', יצאת לארג'

אופיר כץ: אם כך, מי בעד טענת נושא חדש?     

מתן כהנא: אנחנו בעד

זאב אלקין: אנחנו בעד

אופיר כץ: מי נגד? תשעה, מי נמנע?     

אופיר כץ: לא אושרה

אופיר כץ: אם כך, הטענה לנושא חדש הוסרה

זאב אלקין: צר לי

זאב אלקין:  רביזיה

אופיר כץ: רביזיה ב-15:03

אופיר כץ: 2

אופיר כץ:  פרק ז' (בנקאות ואשראי), למעט סעיפים 26-25, מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג–2023

זאב אלקין: גם פה הייתי יחד עם שלום דנינו אבל נשארתי לבד, אני אטען את      

אופיר כץ: מה שאלת? למה אנחנו תשעה ולא עשרה? כי כל חברי הקואליציה באו לפה להצביע ולעבוד על התקציב, יש מפלגה אחת שבוחרת להיעדר מהתקציב

אופיר כץ:  לא, הוא שאל אותי למה תשעה כי הוא רגיל שאנחנו עשרה

שלי טל מירון: תמשיכו, זה מעניין

זאב אלקין: אם אנחנו דווקא דנים בסוגיה הזאת, אדוני היושב-ראש

אופיר כץ: לא, לא אנחנו ממש לא דנים, זו הייתה תשובה לשאלה

שרון ניר: אולי כדאי לדון בה, באמת

שלי טל מירון: אבל אתה פתחת

זאב אלקין: היות וכבר פתחת, יש שני דברים

שרון ניר: גם לא הגיעו היום, אותה מפלגה, לדון על רצח נשים

אברהם בצלאל: שלי, לא הזכירו את המילה רפורמה פה

שלי טל מירון: זאת לא רפורמה, זאת הפיכה

שלי טל מירון:  כמה פעמים אני צריכה להגיד?     

אופיר כץ: שלי, בבקשה

זאב אלקין: אני רק לא הבנתי, פה נניח – זה לא משנה, ובוועדת כלכלה – זה לא משנה, אבל איך ועדת הפנים מצביעה מחר כשהיא תיקו בלי עוצמה יהודית, זה לא הבנתי אבל את זה בטח אתה יודע

זאב אלקין:  יש תיקו בלי עוצמה יהודית בוועדת הפנים, בין הקואליציה לאופוזיציה יש תיקו

דוד ביטן: וועדת הפנים

זאב אלקין: כן

דוד ביטן: לא, חשבתי למליאה

זאב אלקין: אני מניח שעד מחר ב-18:00 זה מן הסתם יסתדר

דוד ביטן: מה יסתדר?     

אופיר כץ: לא הקשבתי, נימקת?     

זאב אלקין: לא

אופיר כץ: אוקיי

דוד ביטן: נימוק צדדי

זאב אלקין: אני התייחסתי להערתך, אמרתי שבוועדת הכנסת זה לא מעלה ולא מוריד כי הרוב שבניתם לכם  הוא גדול,  לפי המסורת של הוועדה

אופיר כץ: אבל ככה זה בוועדת הכנסת, לא בנינו - - -     

זאב אלקין: אני לא טוען, אין לי שום טענות בעניין הזה

זאב אלקין:  אמרתי, זאת המסורת

זאב אלקין:  אבל בוועדת הפנים הרוב הוא פלוס אחד, זה בנוי על עוצמה יהודית

זאב אלקין:  ראיתי שהיא רוצה להתכנס מחר ב-18:00 כבר להצביע על חוק ההסדרים

זאב אלקין:  אני מניח שעד מחר ב-18:00 המשבר ייפתר מן הסתם

אופיר כץ: יש גם הרבה הסתייגויות, אתה יודע

זאב אלקין: כן

אופיר כץ: הסתייגויות, אתם צריכים רוב

זאב אלקין: אני יודע

אופיר כץ: אוקיי

זאב אלקין: עכשיו לגופו של עניין

זאב אלקין:  מדובר פה בהצעת החוק שבמסגרת הדיונים בוועדה נוספו לה שורה שלמה של סעיפים, אני אאפיין אותם כדי שזה יהיה מסודר: זה 27 החל מ-(4) ועד, ממשיך 7,6,5,4

זאב אלקין:  אלה סעיפים שלמעשה נכנסו בוועדה בין קריאה ראשונה לקריאה שנייה ושלישית, לא היו בקריאה הראשונה

זאב אלקין:  לכן, כמובן, הסעיפים האלה בנפח תופסים עכשיו בערך חצי מהחוק

זאב אלקין:  אני כמובן טוען פה שמדובר בנושא חדש וזה לא נכון להוסיף אותם לחקיקה

אופיר כץ: תודה

אופיר כץ:  ורד, בבקשה      

ורד קירו-זילברמן: עמדתנו היא שלא מדובר בנושא חדש

ורד קירו-זילברמן:  הצעת החוק הזאת מדברת, בגדול, על שני נושאים מובחנים: אחד זה הגברת התחרות והשני זה שקיפות, שקיפות ללקוחות

ורד קירו-זילברמן:  ואני מתמקדת בסעיף 5 שמדבר - -      

זאב אלקין: כל דבר שקשור בשקיפות בוועדות אחרות אפשר להכניס?     

ורד קירו-זילברמן: - - בנושא העמלות

ורד קירו-זילברמן:  רגע, תן לי לסיים

ורד קירו-זילברמן:  בנושא העמלות יש סעיף שלם שמדבר על זה שהבנקים מהיום יהיו מחויבים לשלוח ללקוחות שלהם את הפירוט של העמלות שנגבו כל חודש מהלקוחות

ורד קירו-זילברמן:  כדי לאפשר לאנשים להבין כמה הם משלמים על השירותים הבנקאיים, וגם לעשות איזושהי חשיבה מושכלת, האם הם רוצים להמשיך עם אותו בנק או לעבור לבנק אחר

ורד קירו-זילברמן:       גם תוך כדי השיח וגם בגלל השיח שהתעורר בעקבות הסעיף הזה, התעוררו שאלות שנוגעות לגבי מהות העמלות, איך הבנקים מפרסמים את העמלות, תעריפונים של הבנקים שהם עכשיו יצטרכו לפרסם אותם

ורד קירו-זילברמן:  כל מה שאני אומרת, זה מה שעכשיו נכנס בסעיפים הקטנים

ורד קירו-זילברמן:  בסעיף (4) הבנק צריך ליידע את הלקוחות במסגרת התעריפונים, על העמלות

ורד קירו-זילברמן:  והוא צריך ליידע אותם שהם יכולים גם לקבל תעריפים יותר נמוכים

ורד קירו-זילברמן:  אוקיי? אם אנחנו מדברים על עמלות אז זה קשור לעמלות בצורה אינהרנטית

ורד קירו-זילברמן:  איסור גביית עמלות - - -     

זאב אלקין: אני לא בטוח שחבר הכנסת סוכות הבין, כי הוא לא היה בדיון, איך הוא יבין?     

ורד קירו-זילברמן: זו עמדתי

ורד קירו-זילברמן:  איסור גביית עמלה שלא בהתאם לתעריפונים, איסור גביית עמלה שלא בהתאם ללקוח

ורד קירו-זילברמן:  יש פה אמירות, זה פשוט לקחת את הנושא הזה ולחדד אותו

זאב אלקין: אגב, למה זה לא נכנס לקריאה ראשונה בזמנו?     

ורד קירו-זילברמן: לא, אני לא יודעת אבל הנושא הזה עלה

זאב אלקין: מה זאת - - - הממשלה הכינה

ורד קירו-זילברמן: בעינינו אנחנו באותו הנושא, אנחנו פשוט חידדנו אותו והבהרנו אותו בעקבות ההערות שקיבלנו, בעקבות הבקשות ובעקבות החלטות הוועדה

ורד קירו-זילברמן:  אני חייבת להגיד שסעיף 6 הוא סעיף שהיה יחסית מההתחלה, הוא מדבר על האכיפה פלילית

ורד קירו-זילברמן:  בהמשך ניתנה אפשרות לאכיפה בעיצומים כספיים בסכומים מאוד גבוהים, של 750,000 שקלים על כל הפרה, על בנק שמטעה את הלקוחות שלו בכל מה שקשור לעמלות

ורד קירו-זילברמן:      אני חושבת - - - וגם הוספה הוראה חדשה שמדברת על בנק שעשה משהו שיכול להטעות את הלקוח באופן מהותי

ורד קירו-זילברמן:  אני חושבת שיש פה הליכה לקראת, ויש פה באמת באמת אמירה - - -     

זאב אלקין: זה בהחלט, נושא חדש יכול להיות מיטיב, אני לא טוען שהוא לא מיטיב

ורד קירו-זילברמן: זה לא נושא חדש, זה לא מהותי, זה הכול נובע מהעמלות

ורד קירו-זילברמן:  עמדתנו היא שאין פה נושא חדש

זאב אלקין: זה כאילו כל דבר בנושא עמלות אפשר להכניס בחוק הזה?     

אופיר כץ: תודה

זאב אלקין: אם כך, התייעצות סיעתית

אופיר כץ: 14:44 נחזור

אופיר כץ: אם כך, מי בעד טענת נושא חדש? חמישה בעד

אופיר כץ:  מי נגד? תשעה

אופיר כץ:  מי נמנע?         

אופיר כץ: בעד טענת נושא חדש – 5 

אופיר כץ: נמנעים – אין     טענת נושא חדש לא נתקבלה

זאב אלקין: חבל שלא הצלחנו לשכנע

אופיר כץ: אם כך, טענת נושא חדש הוסרה

מתן כהנא: רביזיה

אופיר כץ: רביזיה

אופיר כץ:  ההצבעה על שתי הרביזיות בשעה 15:15

אופיר כץ:  דוד ביטן אתה משוחרר לוועדה שלך, להמשיך לעשות טוב לעם ישראל

אופיר כץ:  << נושא >> הצעת חוק העונשין (תיקון - החמרת הענישה על עבירות כלפי אנשי צוות רפואי), התשפ"ג–2022 (פ/827/25 << נושא >>), של חה"כ אחמד טיבי 

אופיר כץ: << נושא >> הצעת חוק העונשין (תיקון - תקיפת עובד ציבור מטפל), התשפ"ג–2023 (פ/2361/25), של חה"כ גדעון סער << נושא >>   

אופיר כץ: << נושא >> הצעת חוק העונשין (תיקון מס' 146) (תקיפת עובד ציבור שהוא מטפל או ממלא תפקיד בארגון חירום והצלה טרום אשפוז או בחדר מיון), התשפ"ב–2022 (מ/1573) << נושא >>    

אופיר כץ: טוב, אנחנו עוברים לסעיף ב

אופיר כץ:  בסדר היום

אופיר כץ:  אתם לא מתנגדים פה לכלום, נכון זאב?     

שרון ניר: אני מתנגדת

אופיר כץ: כן? אוקיי, טוב

אופיר כץ: בקשת יושב-ראש ועדת הבריאות ויושב-ראש ועדת החוקה להעברת הצעות החוק הבאות לוועדה משותפת של ועדת החוקה, חוק ומשפט וועדת הבריאות:     1

אופיר כץ:  הצעת חוק העונשין (תיקון - החמרת ענישה בשל תקיפת צוות רפואי), התשפ"ג– 2022 (פ/392/25), של חה"כ אופיר כץ;     2

אופיר כץ:  הצעת חוק העונשין (תיקון - החמרת הענישה על עבירות כלפי אנשי צוות רפואי), התשפ"ג–2022 (פ/827/25), של חה"כ אחמד טיבי;      

אופיר כץ: 4

אופיר כץ:  הצעת חוק העונשין (תיקון - תקיפת עובד ציבור מטפל), התשפ"ג–2023 (פ/2361/25), של חה"כ גדעון סער;     

אופיר כץ: 6

אופיר כץ:  הצעת חוק העונשין (תיקון מס' 146) (תקיפת עובד ציבור שהוא מטפל או ממלא תפקיד בארגון חירום והצלה טרום אשפוז או בחדר מיון), התשפ"ב–2022 (מ/1573)

אופיר כץ:       ההצעה הממשלתית נמצאת בוועדת החוקה וכל היתר בוועדת הבריאות, ואנחנו מעבירים את הכול לוועדה משותפת

זאב אלקין: שנייה, אבל למה?          

שרון ניר: למה לא ועדת החוקה? עוד פעם, אני לא מצליחה להבין פה - - - ועדת החוקה

זאב אלקין: הרי זה חוק העונשין, אפשר לשמוע את הייעוץ המשפטי של ועדת הכנסת בסוגיה הזאת? אדוני היושב-ראש, אדוני היושב-ראש, אפשר לשמוע את עמדת הייעוץ המשפטי לגבי השאלה למה זו לא ועדת החוקה, שזה חוק העונשין?     

ארבל אסטרחן: המיקום של החוקים האלה מתאים לוועדת החוקה, זה תיקון לחוק העונשין

זאב אלקין: זה גם מה שאנחנו אומרים, למה ועדה משותפת?     

שרון ניר: עסוקים שם, עסוקים, מחכים חזרה להפיכה

אופיר כץ: למה עסוקים? הוא עושה שם דיונים נהדרים עכשיו, אולי לא עסוקים עכשיו

שרון ניר: אז למה לא מטפלים בזה, זה החיים עצמם

זאב אלקין: נו, אז למה להזיז משם? שמחה רוטמן עד כדי כך בטל שאפילו הגיע לוועדת הכלכלה בטעות, לדיון

זאב אלקין:  ואפילו הגיש רביזיה

אופיר כץ: אני חושב שהדבר האחרון שאפשר להגיד על שמחה רוטמן שהוא - - - בטל

זאב אלקין: עובדה, אפילו הגיש נושא חדש על כל החוק

אופיר כץ: אחד מהחרוצים שיש במשכן

זאב אלקין: נו, למה שלא יטפל בחוקים האלה?     

אופיר כץ: באמת, ראשי הוועדות רוצים לעשות את זה ביחד, יש הסכמה ביניהם וזו לא פעם ראשונה שעושים - - -      

זאב אלקין: שתי ועדות זה עוד לא כל הכנסת

שרון ניר: קודם כול, תראה כמה זמן לקח לכם, אדוני, אני ברשותך רוצה להתייחס

שרון ניר:  קודם כול, תראה כמה זמן לקח לכם

אופיר כץ: אבל רגע, שרון אני אציג את ההרכב ואז אני אתן לכם להתייחס, למי שרוצה

שרון ניר: טוב

אופיר כץ: מוצע להקים ועדה משותפת של ועדת החוקה, חוק ומשפט וועדת הבריאות, לפי ההרכב הבא: הוועדה תהיה בת עשרה חברים, חמישה חברים מכל ועדה

אופיר כץ:  מטעם ועדת החוקה, חוק ומשפט: שמחה רוטמן – יו"ר, טלי גוטליב, יצחק קרויזר, יוליה מלינובסקי, מנסור עבאס

אופיר כץ:  מטעם ועדת הבריאות חברי הכנסת: אוריאל בוסו, קטי שטרית, משה רוט, טטיאנה מזרסקי ואחמד טיבי

אופיר כץ:  בבקשה, שרון

שרון ניר: קודם כול, ההרכב בסדר

שרון ניר:  אני רוצה רגע להתייחס לעיקרון, אדוני היושב-ראש

שרון ניר:  אני לא מצליחה להבין למה דבר שהוא כל-כך ברור מאליו, שהוא צריך להיות חלק מעבודתה של ועדת החוקה, מושהה כל-כך הרבה זמן, תסתכל ממתי ההצעה הזו עומדת וגלויה, הרבה - - -     

זאב אלקין: כי כבר אין אלימות בבתי חולים, התייתר

שרון ניר: כן, המקרים, זה למה כל-כך הרבה זמן חיכינו

שרון ניר:  ועכשיו כשיש הזדמנות כבר לטפל בזה, לפני שתחזרו חזרה להפיכה, למה זה לא מטופל מקצה לקצה בוועדת החוקה?     

אופיר כץ: אני אגיד לך למה

אופיר כץ:  זה באמת נורא מרגש אותי לראות שאיכפת לכם מתקיפת צוותים רפואיים בבתי חולים, כי אני זוכר כשאני הייתי חבר כנסת באופוזיציה, לפני שנה וחצי, והעליתי את החוק הזה

אופיר כץ:  אתם התנגדתם להחמרת ענישה של תקיפה בבתי חולים, עכשיו אל תגידו לי - - -     

זאב אלקין: הממשלה הביאה חוק ממשלתי

אופיר כץ: אחרי זה הביאו חוק ממשלתי שעוד ועוד תקיפות היו, הבינו שאין ברירה

שרון ניר: וכמעט העבירו אותו

אופיר כץ: כשהבאתי את הצעת החוק הזו אתם התנגדתם והפלתם לי את החוק הזה, אל תדברו איתי עכשיו על שבוע המתנה

זאב אלקין: אבל אם לא הייתם תוקעים זה היה עובר, חוק ממשלתי, את כל הקריאות

אופיר כץ: כן, אם הייתם הולכים איתי כשהייתי באופוזיציה אז כבר היינו אחרי החוק והייתה החמרת ענישה והיום אנשים היו יושבים הרבה יותר זמן בכלא

אופיר כץ:  הצביעות שלכם לא מרשימה אותנו

אופיר כץ:  מי בעד?     

זאב אלקין: רגע, מה דיון?     

שרון ניר: רגע, רגע, הוא רוצה להתייחס, אני אמרתי - - -     

זאב אלקין: חבר הכנסת כהנא לא דיבר

אופיר כץ: אתה גם ח"כ וגם דובר?     

שרון ניר: התייחסויות

זאב אלקין: חלילה, אבל דיון

אופיר כץ: דיון, נתתי לשרון לדבר

זאב אלקין: אבל דובר אחד בכל דיון? זה - - - קטן

שרון ניר: נכון, זה - - - קטן, בטח רוצה

אופיר כץ: אתה רוצה להוסיף משהו? בבקשה

זאב אלקין: אני גם רוצה לדבר

אופיר כץ: אתה לא דיברת?     

זאב אלקין: לא דיברת, על זה לא

אופיר כץ: בבקשה

מתן כהנא: אני אדבר אחרי אלקין

אופיר כץ: בבקשה, זאב

זאב אלקין: אני חושב ש - - - שוב, לא יודע מה הסיבה כי בכנס הקודם - - -     

אופיר כץ: נאפשר לזאב - - -  חד-צדדית

אופיר כץ:  בבקשה, אחרי זה נחזור אליו

אופיר כץ:  דוד לא יעזוב אותו עכשיו

מתן כהנא: אני בונה את הטענות שלי על הטענות שלו

אופיר כץ: נו, בבקשה, זאב

אופיר כץ:  חבר הכנסת ביטן, תאפשר לחבר הכנסת אלקין לנמק את עמדתו

דוד ביטן: אני מצחיק אותו טיפה

זאב אלקין: טוב, עכשיו ברצינות

זאב אלקין:  אנחנו כבר כמה פעמים כאן בוועדה, הערנו על העובדה שחוקים שהם נחלתה הבלעדית של ועדת החוקה הולכים לוועדות אחרות

זאב אלקין:  הוקמו פה אפילו ועדות מיוחדות על חוקי-יסוד ועוד ועוד

זאב אלקין:  חוקי עונשין הם פררוגטיבה של ועדת החוקה, אמרה את זה גם היועצת המשפטית

זאב אלקין:  עם כל הרצון של יו"ר ועדת הבריאות להשפיע, הוא תמיד יכול לבוא לדיון, להשפיע, להגיד את עמדתו

זאב אלקין:  אבל להמשיך לרוקן את ועדת החוקה מהחוקים הכי בסיסיים שלה, הנימוק בכנס הקודם היה רפורמה

זאב אלקין:  עכשיו, לכאורה, הוא לא מתעסק ברפורמה

זאב אלקין:  מה הסיבה עכשיו, שחבר הכנסת שמחה רוטמן במקום לבוא לטיולים לוועדת הכלכלה, לא יוכל לטפל בנושא הזה

דוד ביטן: אתמול הוא בא אלינו

זאב אלקין: אמרתי, כן

אופיר כץ: אבל הוא כן יכול לטפל, גם בוועדה המשותפת

אופיר כץ:  הוא יושב-ראש עדיין, לא לוקחים - - -     

מתן כהנא: בשביל מה? יש ועדה

אופיר כץ: תראה, נכון שחוק העונשין - - -     

מתן כהנא: יש לכם גם רוב שם

מתן כהנא:  אם לא היה לכם רוב אז היית מבין, יש סיבה קואליציונית מורכבת לייצר רוב

מתן כהנא:  יש רוב בוועדת החוקה – הוכח, כן

מתן כהנא:  לצערי, בזוועות שהיו שם בכנס הקודם – מצביע אוטומטית עם שמחה רוטמן על כל דבר

מתן כהנא:  יש פה חקיקה של חוק העונשין, למה להזיז את זה מוועדת החוקה?     

אופיר כץ: טוב

אופיר כץ:  בבקשה, מתן

מתן כהנא: אני רוצה להוסיף, בתור חבר ועדת החוקה

מתן כהנא:  אני מרגיש שלוקחים לי את ה - - - אני לא ראיתי שאני נמצא במקום הזה

דוד ביטן: הוא פגוע

מתן כהנא: אני נפגע ברמה האישית שיש נושא כל-כך חשוב, באמת נושא חשוב, ואני בתור חבר ועדת החוקה מרגיש שכאשר באים לשנות את חוק העונשין ראוי שהדבר הזה יידון בוועדת החוקה, הבית הטבעי של כל שינוי חקיקה של חוק העונשין

מתן כהנא:  לא יכול להיות שלוקחים לי את האפשרות בתור חבר ועדת החוקה להשפיע - -      

שרון ניר: להשפיע

מתן כהנא: - - על נושא כל-כך מהותי

מתן כהנא:  וגם עובדה – כמו שנאמר פה קודם – שעכשיו, במושב הזה, בכנס הזה, יש פחות עיסוק בוועדת החוקה, יש יותר זמן בוועדת החוקה

מתן כהנא:  אני חושב שמן הראוי להשאיר את זה בוועדת החוקה, כדי לתת לכל חברי ועדת החוקה שהתאמצו להגיע ולהיות חלק מהוועדה הזו, להשפיע על החוק הזה

אופיר כץ: טוב

אופיר כץ:  זו גם הייתה בקשה של המציעים, לפי מה שהבנתי, וכמובן, כל חבר כנסת רשאי להשתתף בדיונים

אופיר כץ:  גם אני, זה חוק שלי ואני לא חבר ועדה ואני הולך כמובן להגיע ולנמק את החוק

מתן כהנא: אבל אני רוצה להצביע, אני רוצה להצביע

שרון ניר: להצביע ולהשפיע

מתן כהנא: מי שמצביע – משפיע

אופיר כץ: את יודעת, אני שוב אקח לדוגמה את הכנסת הקודמת

אופיר כץ:  את יודעת כמה, לא היית חבר ועדת הבריאות אבל הייתי מגיע לכל דיון

אופיר כץ:  את יודעת כמה השפעתי בלי האפשרות להצביע? המון

אופיר כץ:  זו לא רק האצבע קובעת, זו הנוכחות בוועדות

שרון ניר: מי שמצביע – משפיע

אופיר כץ: לא, לא שמנו נציג

דוד ביטן: מה?     

אופיר כץ: לא העברנו נציג

דוד ביטן: לא היו לנו נציגים

אופיר כץ: דרך הנוכחות השפעתי

שרון ניר: אתה בכישוריך בטוח השפעת, אבל מי שמצביע משפיע בנוסף להשפעתו

אופיר כץ: זה נכון, טוב

דוד ביטן: היחיד מהאופוזיציה, דיברו איתו

אופיר כץ: יצרתי להם עניין

אופיר כץ:       אם כך, מי בעד הרכב הוועדה להעברת החוקים?     

מתן כהנא: 	חוקים בוועדת החוקה, בסדר

אופיר כץ: שמונה בעד, מי נגד? ארבעה, מי נמנע?     

אופיר כץ: בעד הרכב הוועדה – 8 

אופיר כץ: נמנעים – אין     

אופיר כץ: אם כך הוועדה הוקמה והצעות החוק יועברו אליה

אופיר כץ:  היושב-ראש, אמרתי, שמחה רוטמן

מתן כהנא: רביזיה

אופיר כץ: רביזיה

מתן כהנא: תגיד תודה שלא ביקשנו התייעצות

מתן כהנא:  << נושא >> הצעת חוק הקמת בית חולים ביישוב ערבי (תיקוני חקיקה), התשפ"ג– 2022 (פ/719/25), של חה"כ איימן עודה וקבוצת חברי הכנסת << נושא >>    

אופיר כץ: קביעת ועדות לדיון בהצעות החוק הבאות:     

אופיר כץ: 2

אופיר כץ:  הצעת חוק הקמת בית חולים בעיר סח'נין (תיקוני חקיקה), התשפ"ג–2022 (פ/720/25), של חה"כ איימן עודה וקבוצת חברי הכנסת;     

אופיר כץ: פשוט נשמעו במליאה טענות לוועדה אחרת

קריאה: לאיזו ועדה?     

אופיר כץ: לחוקה

אופיר כץ:  ההמלצה של הלשכה המשפטית, לוועדת הבריאות

אופיר כץ:  נשמעו, לוועדת החוקה

זאב אלקין: דווקא אפשר לחוקה, אני מבין למה לחוקה, כי אמרו שיש קשר פוטנציאלי בין זה לבין הרפורמה

זאב אלקין:  יכול להיות ששמחה רוטמן רוצה את זה לחוקה

אופיר כץ: אבל אני הולך איתך, עם הנימוק שלך לשמוע לייעוץ המשפטי

אופיר כץ:  אני הולך עם הייעוץ המשפטי הפעם

זאב אלקין: 50%

מתן כהנא: רגע, יריב לוין אמר שתהיה רפורמה ותהיה אכיפה במגזר הערבי אם תהיה רפורמה

מתן כהנא:  באמת יש פה קשר הדוק

אופיר כץ: גם בכנסת הקודמת הצבענו בעד

מתן כהנא: יש קשר הדוק בין ועדת החוקה לנושא הזה

אופיר כץ: אנחנו הצבענו בעד גם בכנסת הקודמת

מתן כהנא: להעביר את זה לוועדת החוקה

אופיר כץ: להקמת בית החולים

מתן כהנא: להקים בית חולים זה תמיד כדאי, אבל אני חושב שצריכים לדון

אופיר כץ: לא בטוח, לפעמים יש לך בתי חולים שאתה - - - מחזק אותם

אופיר כץ:  טוב אם כך - - - בבקשה ווליד, כן

וליד טאהא: מה שמציעים, מציעים להקים אותו על הנייר

וליד טאהא:  עכשיו בוא נראה אם זה באמת יוקם בשטח

זאב אלקין: מה אתה חושב?     

וליד טאהא: אני סקפטי לחלוטין

וליד טאהא:  אם אתם כבר מסכימים עם הייעוץ המשפטי, היושב-ראש, אנחנו לא נקלקל

וליד טאהא:  לכם את השמחה כי לא ראינו אתכם מסכימים עם הייעוץ המשפטי הרבה

וליד טאהא:  אם הייעוץ המשפטי הציע את הבריאות ואתה מסכים אז אנחנו גם נסכים

אופיר כץ: רגע, אתם בעד הקמת בית החולים?     

וליד טאהא: איזו שאלה?      

אופיר כץ: ולפני שנה?     

וליד טאהא: גם לפני שנה היינו בעד, אבל לפני שנה, אופיר, ידענו שאתם מרמים את החברה הערבית ועל כן לא הצבענו בעד

אופיר כץ: לא הייתם בעד

אופיר כץ:  חשבתי שבאתם אתם לדאוג לחברה הערבית

וליד טאהא: אז, לפני שנה, רציתם להביך את הממשלה ולהביך את רע"מ, וביטן אמר את זה כמו גבר בערוץ 12

זאב אלקין: כדרכו

קריאה: ביטן, בערוץ 12?     

וליד טאהא: הוא אמר: אנחנו משתפים איתם פעולה כי - - - אנחנו רוצים להביך את רע"מ, אנחנו רוצים להכשיל את הממשלה

וליד טאהא:  עכשיו כשאתם בשלטון ואתם, תודה לאל, תמכתם גם בוועדת השרים לענייני חקיקה בהצעת החוק, זהו, אולי נראה הקמת בית החולים ביישוב ערבי בקרוב

וליד טאהא:  שאפו לכם

אופיר כץ: תאמין, תאמין, אתה איש מאמין ווליד, תאמין

וליד טאהא: כן, אני איש מאמין

מתן כהנא: ברוך השם, הם הקימו ממשלת ימין על מלא, מלא, מלא, מלא

וליד טאהא: אני לא יודע מה זה מלא, מלא

וליד טאהא:  מלא, מלא בלגן

אופיר כץ: ממשלת ימין, ימין על מלא, מלא, לא סותר את העובדה שאנחנו תומכים בהקמת בית חולים בעיר ערבית

וליד טאהא: מתן, יש מלא, מלא

זאב אלקין: היא הייתה מלא, מלא

זאב אלקין:  ברגע שבן גביר לא מגיע להצבעות, היא עכשיו מלא

וליד טאהא: אבל אלקין, היא מלא, מלא, ציוצים שלה

אופיר כץ: כמותית אנחנו לא מלא

וליד טאהא: יש מלא, מלא חוסר מעש, מלא, מלא כישלונות

שרון ניר: מלא, מלא טילים, מלא, מלא

וליד טאהא: מלא, מלא מכל הסוגים הלא טובים

אופיר כץ: אם כך, מי בעד הצעות החוק

מתן כהנא: מי בעד חיסול הטרור?     

וליד טאהא: היום היה ההרוג מס' 74

אופיר כץ: למה אתה פוגע בחוק שלכם?     

וליד טאהא: היום היה ההרוג מס' 74, בחברה הערבית בלבד, מה-1 בינואר 2023

זאב אלקין: פי שלושה מהשנה שעברה

וליד טאהא: בשנה שעברה באותה תקופה היו 27, שזה טירוף מערכות

וליד טאהא:  לא רואים את הממשלה קופצת, לא רואים את ראש הממשלה זועק השמיימה

וליד טאהא:  לא רואים כלום, הכול בסדר

אופיר כץ: ווליד, תודה

שרון ניר: מלא, מלא פגיעה בקשרים הבן-לאומיים

אופיר כץ: שרון

שרון ניר: הינה, ביטלו את יום האיחוד האירופי, הכול בסדר

אופיר כץ: שרון

וליד טאהא: מה ביטלו?     

שרון ניר: ביטלו, כדי שהוא לא ינאם, הרגע

שרון ניר:  פשוט אני מעדכנת אתכם

אופיר כץ: אם כך, מי בעד ההצעה להעביר את הצעות החוק לוועדת הבריאות?     

וליד טאהא: אני אהיה עם אופיר

זאב אלקין: גם אנחנו בעד

וליד טאהא: עד שהסכמת עם הייעוץ המשפטי, אני אקלקל לך את השמחה?     

זאב אלקין: תראה איזו אחדות

אופיר כץ: עשרה בעד

אופיר כץ:  מי נגד? מי נמנע? נמנע אחד

אופיר כץ: בעד ההצעה – 10 

אופיר כץ: נמנעים – 1     

אופיר כץ: אם כך, הם יועברו לקידומם בוועדת הבריאות

אופיר כץ:      אנחנו נצא להפסקה ונצביע על הרביזיות ב-15:25, 15:15 מתחילים הצבעות על הרביזיות

בשעה 14: << נושא >> פרק ד' (גז טבעי), למעט סעיף 17(1) (בעניין הארכת תוקף רישיון נתג"ז), מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג–2023, (מ/1612) << נושא >>        

אופיר כץ: אלקין, רביזיה על הנושא הראשון, גז טבעי, בבקשה

אופיר כץ:  על הגז הטבעי והבנקאות

זאב אלקין: אחד אחרי השני

זאב אלקין:  גם למתן יש רביזיות על הוועדות, מה אתה אומר?     

אופיר כץ: אין בעיה, לא ניקח לו את זכות הדיבור, בבקשה

אופיר כץ:  אני מתעסק עם מתן?     

זאב אלקין: טוב, תודה רבה

זאב אלקין:  אדוני היושב-ראש, אני בכל זאת מציע לוועדה לשקול לאשר את הרביזיה ולדון מחדש בסוגיה של נושא חדש, בסיפור הזה של הגז הטבעי

זאב אלקין:  כמו שהצגתי כאן במהלך הדיון שהיה, מדובר על מנגנון שהוא משנה מאוד את היכולת של הכנסת שינויים לכל הסטנדרטים והפרמטרים שבהם מטפלת החקיקה

קריאות: - - -     

אופיר כץ: שלום אביגדור, מה שלומך? על מי באת לשמור? על אלקין

זאב אלקין: טוב, אז אני - - -     

אופיר כץ: אסיים

זאב אלקין: לא, שר האוצר לשעבר פה, אני צריך לשכנע אותו למה צריך לתמוך רביזיה

אופיר כץ: בבקשה, בבקשה

זאב אלקין: הוא לא היה פה בדיון הראשון

דוד ביטן: הוא לא מודע למה היה ברביזיה

זאב אלקין: אני רוצה לספר לו

דוד ביטן: אוקיי

זאב אלקין: זו בדיוק ההזדמנות

זאב אלקין:  אדוני שר האוצר לשעבר ועוד חברי כנסת פה שלא היו בדיון הקודם של ועדת הכנסת, ביקשתי להכיר בנושא חדש בחקיקה שהביאה הממשלה בנושא של הגז הטבעי, הארכת תוקף רישיון נתג"ז

זאב אלקין:  בהקשר של שתי תוספות שנוספו לחוק או יותר נכון, הועברו מתוך נוסח החוק כתוספת

זאב אלקין:  יחד עם מנגנון חדש שהציע, הציעו ביחד, לא יודע מי היה הראשון שהציע את זה, הממשלה או הכנסת, אבל סיכמו ביניהם הממשלה והכנסת שברגע שזה מועבר מהחקיקה הראשית לתוספת, למעשה ניתן יהיה להכניס שינויים בתוך התוספות האלה לא על ידי תיקון חקיקה ראשית, כפי שתוכנן מלכתחילה, אלא על ידי פשוט הסכמות מורכבות שמוצגות גם בין שני השרים ובמקרים מסוימים, אפילו על ידי שר אחד

זאב אלקין:      זאת אומרת שהשינוי הזה לעומת מה שהיה בקריאה הראשונה, הוא בפועל הביא ליכולת של הממשלה לעשות כבקשתה - -     

אופיר כץ: טוב

זאב אלקין: - - בפרמטרים האלה שמלכתחילה תוכננו כחלק מהחקיקה הראשית

אופיר כץ: תודה

זאב אלקין: כמובן, זה שינוי מאוד מאוד דרמטי שאני חושב שאין לו מקום בשלב הזה של המעבר מקריאה ראשונה לקריאה שנייה ושלישית

זאב אלקין:  לכן נכון יהיה להכיר בעניין הזה נושא חדש

אופיר כץ: תודה זאב, תודה

אופיר כץ:  מי בעד - - -     

זאב אלקין: התייעצות סיעתית

אופיר כץ: על רביזיה?     

זאב אלקין: בטח, איך אי-אפשר? בטח שאפשר, כל דבר שמצביעים – אפשר

קריאה: לא, לא כל דבר

קריאה:  היה ויכוח על זה אתמול וקבענו, לפי סעיף

זאב אלקין: כל דבר שמצביע, של הצבעה - - -      

קריאה: אני חושב ש - - - גם רוצה להיות חלק מהוויכוח

אופיר כץ: 15:42

אופיר כץ: טוב, אנחנו עוברים להצבעה

אופיר כץ:  מי בעד הרביזיה? ארבעה

אופיר כץ:  מי נגד? שמונה נגד

אופיר כץ:  מי נמנע?      

אופיר כץ: בעד הרביזיה – 4 

אופיר כץ: נמנעים – אין     

אופיר כץ: אם כך הרביזיה הוסרה

זאב אלקין: בצער רב וביגון קודר

אופיר כץ: בצער רב, כן

אופיר כץ: אלקין, רביזיה בנקאות ואשראי, בבקשה

אופיר כץ:  אם אתם עושים התייעצות, אז אני לא מאשר את הפטפוטים מסביב

נאור שירי: התפקיד שלך זה לא לדאוג ליוקר המחיה, התפקיד שלי זה ל - - -     

אופיר כץ: בבקשה, נאור, זהו

אופיר כץ:  בבקשה, זאב

זאב אלקין: תודה רבה, אדוני היושב-ראש, חברי חבריי הכנסת

דוד ביטן: שלנו?     

זאב אלקין: כן, שלכם

דוד ביטן: שתיים יש

זאב אלקין: של הבנקאות, מה נעשה

דוד ביטן: לא נראה לי שנתחיל היום

אופיר כץ: אתה יכול ללכת

דוד ביטן: לא, מה יש לי ללכת

דוד ביטן:  בסדר, נראה מה אנחנו מספיקים

אופיר כץ: טוב

אופיר כץ:  בבקשה, זאב

דוד ביטן: - - - לא נורא, מחר נגמור את זה

זאב אלקין: אני, אפשר?     

אופיר כץ: כן, כן, רצוי

זאב אלקין: אני מנסה, אני לא מצליח להשחיל מילה

קריאה: - - - הוא לא יודע איך

זאב אלקין: אני לא יודע איך?      

אופיר כץ: תאמין לי, הוא יודע איך

זאב אלקין: אני חושב שהיום יכולת להתרשם שאני בהחלט יודע איך

דוד ביטן: לא - - - אני עשר דקות, טוב

אופיר כץ: מה תספיק בעשר דקות?     

דוד ביטן: אופיר, לא משנה אבל אני צריך את האנשים

זאב אלקין: בנושא של הבנקאות, כמו שהסברתי בדיון שהיה לנו על הנושא של נושא חדש, נוספו

קריאה: מה זה נלך? צריך להוציא זימון

קריאה:  לא, מה נלך, צריך להוציא זימון זה לא עובד ככה

דוד ביטן: לא, זה המשך, עשיתי הפסקה

זאב אלקין: אבל צריך להוציא הודעה

דוד ביטן: לא צריך זימון, לא

נאור שירי: רק תוציא בקבוצת הווטסאפ שאתה מכנס את הוועדה

דוד ביטן: נוציא זימון, שתי דקות

זאב אלקין: אי-אפשר לזמן בהתראה של שתי דקות

דוד ביטן: אפשר לקבל אורכה?     

זאב אלקין: אי-אפשר התראה של שתי דקות בזימון

דוד ביטן: זו לא התראה, זו רק ישיבת המשך

זאב אלקין: נאמר שישיבת ההמשך אחרי הנושאים חדשים בוועדת הכנסת

זאב אלקין:  לא גמרנו, יש עוד אחד

דוד ביטן: לא, את הנושא של הגז גמרנו

זאב אלקין: טוב

זאב אלקין:   אופיר, אפשר?     

אופיר כץ: כן

נאור שירי: אתה יודע, אני מרגיש כמו – יש בהישרדות ארצות הברית, אתם רואים? מישהו רואה פה? לא משנה, יש להם ישיבות הדחה

נאור שירי:  ישיבות הדחה? מועצת השבט

נאור שירי:  הם מחליטים את מי להדיח במועצת השבט, ככה זה נראה

נאור שירי:  מה זה  עכשיו? אי-אפשר שנייה לסכם את זה מראש? ואת השיבוצים, שבץ-נא בוועדות

נאור שירי:  באמת, חברת הכנסת בראשי

אופיר כץ: טוב, בואו נסיים עם זה

אופיר כץ:  בבקשה, זאב, קדימה

זאב אלקין: אני מנסה, אתה לא נותן לי לדבר

אופיר כץ: בבקשה, שקט

נאור שירי: אני לא סתם אומר שהיא חברת הכנסת בראשי

אופיר כץ: נו, נאור, זהו

אופיר כץ:  בבקשה

זאב אלקין: כאמור, אני מבקש רביזיה על הכרזה של נושא חדש, על מספר סעיפים בתוך סעיף בחוק ההסדרים פרק ז בנקאות ואשראי

זאב אלקין:  מדובר שם על סעיפים שנוספו במהלך מעבר מקריאה ראשונה לקריאה שניה ושלישית

זאב אלקין:  על כן לדעתי נכון להכריז על זה כנושא חדש ולא לשנות החוק בצורה כל-כך משמעותית ודרמטית

אופיר כץ: נעבור להצבעה?     

זאב אלקין: התייעצות סיעתית

אופיר כץ: התייעצות

אופיר כץ:  15:51 חוזרים

אופיר כץ: מי בעד הרביזיה? מי נגד?      

נאור שירי: רגע, רגע, רגע

נאור שירי:  מה, ספירה

אופיר כץ: היא ספרה, שתיים בעד, חמישה נגד

נאור שירי: איך חמישה? תספור לי חמישה

אופיר כץ: אחת, שתיים, שלוש, ארבעה נגד

אופיר כץ:  זה עדיין יותר משתיים

אופיר כץ: בעד הרביזיה – 2 

אופיר כץ: נמנעים – אין     

נאור שירי: לא חמישה

אופיר כץ: ארבעה נגד, שניים בעד, אין נמנעים, הרביזיה הוסרה

נאור שירי: בסדר, את יושבת, אני לא ראיתי אותך מרימה את האצבע

נאור שירי:  רק רציתי לראות אם היא הרימה את האצבע

אופיר כץ: לא, בסדר

אופיר כץ:  הרביזיה שלך, זה על ה - - - כלפי אנשי צוות רפואי

מתן כהנא: אני רוצה לנמק

אופיר כץ: יאללה, נו, תנמק

אופיר כץ:  יש לך דקה

מתן כהנא: שנייה

אופיר כץ: שנייה עוד יותר טוב

מתן כהנא: אני חושב שנפלה שגגה מאת הוועדה בהצביעה על הקמת ועדת משנה חדשה לנושא הזה של - - -     

אופיר כץ: משותפת

מתן כהנא: ועדה משותפת

מתן כהנא:  כי בסוף זה נושא, שכמו שניסינו לעמוד עליו קודם, בבירור מוחלט – אדוני היושב-ראש אתה לא מקשיב לי

אופיר כץ: כן, כן

מתן כהנא: בבירור מוחלט זה נשוא שצריך להיות בוועדת החוקה, הרי זה נושא שעוסק בחוק העונשין

מתן כהנא:  אין שום היגיון בלקחת חוק שעוסק בנושא חוק העונשין ולהוציא אותו מידי ועדת החוקה ובטח להעביר אותו לאיזה יצור כלאיים

מתן כהנא:       אני אומר לך, אני עשיתי מאמצים גדולים כדי להיות חלק מוועדת החוקה, כדי להשפיע על חוק העונשין

מתן כהנא:  עכשיו בעצם אתה בא, ובמחי יד לוקח ממני את הזכות הפרלמנטרית שלי – אתה מצחיק אותי, נו – לוקח ממני את הזכות הפרלמנטרית שלי להשפיע על חוק העונשין של מדינת ישראל, שהוא בבירור צריך להיות בוועדת החוקה, חוק ומשפט

מתן כהנא:  לכן אני פונה פה לחברי הוועדה הנכבדים

נאור שירי: שלא נמצאים

מתן כהנא: שלא נמצאים

מתן כהנא: לשקול מחדש את עמדתם בנושא

אריאל קלנר: אני פה, אני פה

מתן כהנא: לשקול מחדש את עמדתם בנושא

מתן כהנא:  באמת, יש לכם הזדמנות להביא צדק לעם ישראל, להביא צדק לחברי הכנסת שרוצים להשפיע בוועדת החוקה

מתן כהנא:  זה בעיניי נושא חשוב מאוד

אופיר כץ: אנחנו נביא צדק

מתן כהנא: 	רגע, אני רוצה התייעצות סיעתית

אופיר כץ: אנחנו נביא צדק

מתן כהנא: התייעצות סיעתית, מה זה? ואי-אפשר היום, את ההצבעה נעשה מחר כי אמרנו שב-16:00 הכול נגמר

אופיר כץ: מתן, זה צוותים רפואיים

אופיר כץ:  זה סתם כאילו, לא, גם ככה זה לא יהיה

אופיר כץ:  אני עושה ביום –  זה לא משהו ש - - - הקואליציה זה חוק - - -  אתה מעכב את החוק שאתם טוענים שעיכבנו על תקיפת צוותים רפואיים

אופיר כץ:  סבבה

מתן כהנא: לא

מתן כהנא:  אנחנו, החוק הזה חשוב מאוד

אופיר כץ: החוק חשוב, עכשיו אתה מעכב אותו - -     

מתן כהנא: חשוב, חשוב

אופיר כץ: - - מלקדם אותו ואתה לא מסיר את ההתייעצות הסיעתית, זה מה שאתה אומר

מתן כהנא: כן

אופיר כץ: אוקיי, אנחנו נועלים את הדיון

אופיר כץ:  בישיבה הבאה אנחנו נצביע על ההעברה